Afrikaans: Ten spyte van die vinnige vooruitgang en groot middelklasvorming in baie Afrikalande, word ontwikkelingsbeplanning nog gefrustreer deur die afwesigheid van betroubare, relevante en resente data. Hoewel Suid-Afrika in ’n meer gunstige posisie is met betrekking tot die beskikbaarheid van sodanige data, het die land ook datagapings, veral met betrekking tot informele ekonomiese aktiwiteite in die landelike gebiede van die land. Hierdie verkennende artikel besigtig die gebruik van instaan (indirekte) aanwysers om leidrade te verskaf oor die toestand van ’n plaaslike ekonomie. Die artikel ondersoek die verhouding tussen ’n aantal potensiële instaanaanwysers en die nasionale ekonomie om die instaanaanwysers wat die nasionale ekonomie weerspieël, te identifiseer. ’n Onderhoud-benadering is gebruik om die geïdentifiseerde aanwysers in drie klein dorpies te toets om te bepaal of die nasionaal-bepaalde instaners die ekonomiese tendense in die praktyk weerspieël. Die ses instaanaanwysers wat die plaaslike ekonomieë van die drie steekproefdorpe die nouste weerspieël, verteenwoordig ’n beskeie, inleidende verkenning van ’n gebied waardig vir veel meer empiriese navorsing.